John Ditlev-Simonsen

John Peder Ditlev-Simonsen (1898–2001) var en norsk dramatiker og idrettsutøver.

Ditlev-Simonsen vant en olympisk sølvmedalje i seiling under OL 1936 i Berlin. Han var med på den norske båten «Silija»  som kom på andreplass i 8-metersklassen bak den italienske båten «Italia». Seilingene ble avviklet utenfor Kiel i perioden 4. til 12. august 1936. Mannskapet på «Silija» besto av John Ditlev-Simonsen, Olaf Ditlev-Simonsen, Nordahl Wallem, Hans Struksnæs, Lauritz Schmidt og Jacob Tullin Thams.

Han var også en framgangsrik bandyspiller med to norgesmesterskap for Ready (1918 og 1925).

John Ditlev-Simonsen var sønn av skipsreder Olaf Ditlev-Simonsen, og bror av Halfdan, Olaf, Aage  og Sverre Ditlev-Simonsen, som alle var forretningsmenn og idrettsutøvere. Selv arbeidet han blant annet med forsikring, men hadde sine største interesser innen litteratur og dramatikk. Han skrev flere skuespill, deriblant en dramatisering av Jobs bok, som vennen Claes Gill i 1952 satte opp på Rogalands teater.

Villaen han fikk oppført i 1937 på Ullern i Oslo, «Villa Ditlev-Simonsen», regnes som et av de fremste eksemplene på funkisarkitektur i Norge.

 OL-medaljer 
 1936  Berlin – 16px|Sølv Sølv i seiling, 8-metersklassen  Norge

 Bibliografi 
 Sommerdage. Oslo: Aschehoug, 1927 (skuespill).
 Enaktere. Oslo: Cammermeyer, 1932.
 Mot ørkenen. Oslo: Cammermeyer: 1933 (skuespill).
 Parken. Oslo: Cammermeyer, 1933 (skuespill).
 Terna. Oslo: Cammermeyer, 1933 (diktsamling).
 Er der ingen grense. Skuespil i to akter. Firenze, 1974.

 Referanser 

 Eksterne lenker 



Kategori:Norske seilere
Kategori:Norske bandyspillere
Kategori:Olympiske sølvmedaljevinnere for Norge
Kategori:Medaljevinnere under Sommer-OL 1936
Kategori:Deltakere for Norge under Sommer-OL 1936
Kategori:Seilere under Sommer-OL 1936
Kategori:Norske dramatikere
Kategori:Norske hundreåringer
Kategori:Olympiske medaljevinnere i seiling
Kategori:Artikler i sjøfart-prosjektet